Source: https://oigusaktid.tallinn.ee/?id=3001&aktid=105031&f=12&q_sort=elex_akt.akt_vkp
Timestamp: 2018-06-19 16:09:14+00:00

Document:
Akt tunnistab kehtetuks
Tvk m 27.01.2005 nr 3
Tvk m 22.01.2004 nr 2
Tvk m 27.11.2003 nr 64
Tvk m 19.12.2002 nr 77
Akt viitab
Tvk m 25.08.2005 nr 45
Tvk m 05.10.2000 nr 37
Akt on aluseks
Tlv m 13.04.2016 nr 20
Tlv m 09.04.2014 nr 31
Tlv k 17.10.2012 nr 1425
Tlv k 23.05.2012 nr 743
Tlv k 06.04.2011 nr 520
Tlv k 22.06.2010 nr 1075
Aktile viitab
Tlv k 07.03.2018 nr 346
Tlv k 10.01.2018 nr 40
Tlv p 21.06.2017 nr 28
Tlv k 29.03.2017 nr 494
Tlv k 08.02.2017 nr 229
Tlv k 21.12.2016 nr 1952
Tlv p 22.06.2016 nr 25
Tlv k 21.10.2015 nr 1557
Tlv p 17.06.2015 nr 29
Tvk o 19.02.2015 nr 32
Tlv k 18.08.2014 nr 1225
Tlv p 25.06.2014 nr 26
Tlv k 13.11.2013 nr 1573
Tlv k 30.10.2013 nr 1499
Tlv p 25.09.2013 nr 37
Tlv p 04.09.2013 nr 34
Tlv k 04.09.2013 nr 1211
Tlv p 26.06.2013 nr 28
Tlv k 12.06.2013 nr 824
Tlv k 13.05.2013 nr 666
Tlv k 20.03.2013 nr 339
Tlv k 20.03.2013 nr 343
Tlv k 27.12.2012 nr 1766
Tlv k 21.11.2012 nr 1589
Tlv k 01.10.2012 nr 1347
Tlv k 12.09.2012 nr 1228
Tlv m 13.06.2012 nr 28
Tlv k 06.06.2012 nr 823
Tlv k 23.05.2012 nr 746
Tlv k 23.05.2012 nr 752
Tlv k 16.05.2012 nr 704
Tlv k 16.05.2012 nr 705
Tlv k 09.05.2012 nr 648
Tlv k 09.05.2012 nr 649
Tlv k 11.04.2012 nr 509
Tlv k 07.03.2012 nr 333
Tlv k 29.02.2012 nr 294
Tlv k 08.02.2012 nr 197
Tlv k 01.02.2012 nr 150
Tlv k 11.01.2012 nr 12
Tlv k 07.12.2011 nr 1911
Tlv k 30.11.2011 nr 1864
Tlv k 22.11.2011 nr 1810
Tlv k 22.11.2011 nr 1811
Tlv k 22.11.2011 nr 1819
Tlv p 09.11.2011 nr 44
Tlv k 09.11.2011 nr 1734
Tlv k 28.09.2011 nr 1481
Tlv k 10.08.2011 nr 1240
Tlv k 10.08.2011 nr 1241
Näita veel (108)
Akti muudavad
Tvk m 19.04.2018 nr 9
Tvk m 25.02.2016 nr 7
Tvk m 29.05.2014 nr 12
Tvk m 17.11.2011 nr 37
Tvk m 16.06.2011 nr 25
Tvk m 06.05.2010 nr 24
Tvk m 22.03.2007 nr 9
Tvk m 21.12.2006 nr 76
Tallinna Linnavolikogu 22.06.2006 määrus number 45
Jõustumine: 01.09.2006
Redaktsiooni kehtivus: 01.01.2019 - ... [RT IV, 27.04.2018, 37]
jõustumine 01.01.2019, Tvk m 19.04.2018 nr 9
jõustumine 07.03.2016, Tvk m 25.02.2016 nr 7
jõustumine 01.07.2014, Tvk m 29.05.2014 nr 12
jõustumine 25.11.2011, Tvk m 17.11.2011 nr 37
jõustumine 01.07.2011, Tvk m 16.06.2011 nr 25
jõustumine 01.01.2011, Tvk m 06.05.2010 nr 24
jõustumine 02.04.2007, Tvk m 22.03.2007 nr 9
jõustumine 01.01.2007, Tvk m 21.12.2006 nr 76
jõustumine 01.09.2006,
Tvk m 19.04.2018 nr 9 [RT IV, 27.04.2018, 8 - jõust. 01.01.2019]
Tvk m 25.02.2016 nr 7 [RT IV, 04.03.2016, 1 - jõust. 07.03.2016]
Tvk m 29.05.2014 nr 12 [RT IV, 10.06.2014, 16 - jõust. 01.07.2014]
Tvk m 17.11.2011 nr 37, jõustumine 25.11.2011
Tvk m 16.06.2011 nr 25, jõustumine 01.07.2011
Tvk m 06.05.2010 nr 24, jõustumine 01.01.2011
Tvk m 22.03.2007 nr 9 jõust. 02.04.2007
Tvk m 21.12.2006 nr 76 jõust. 01.01.2007
22. juuni 2006 nr 45
Määrus kehtestatakse kohaliku omavalitsuse korralduse seaduse § 22 lg 1 p-de 4 ja 361 ja § 36 lg 3 ning ehitusseadustiku § 97 lg 6 alusel.
[RT IV, 04.03.2016, 1 - jõust. 07.03.2016]
§ 1. Heakorra eeskirja eesmärk
(1) Tallinna heakorra eeskirja (edaspidi eeskiri) eesmärgiks on koos riigi ja Tallinna vastavate õigusaktidega tagada linna puhtus ja heakord.
(2) Eeskiri on täitmiseks kohustuslik kõigile Tallinna linna territooriumil viibivatele ja tegutsevatele isikutele ning kinnis- või vallasvara omanikele.
(3) Heakorranõuded kehtivad kalmistul ulatuses, mis ei ole vastuolus kalmistu olemusega ja tingimusel, et Tallinna kalmistute kasutamise eeskirjas ei ole sätestatud teisiti.
(Tvk m 06.05.2010 nr 24, jõustumine 01.01.2011)
(4) Eeskirja kohaldatakse kooskõlas Tallinna jäätmehoolduseeskirjaga, Tallinna linna kaevetööde eeskirjaga, Tallinna koerte ja kasside pidamise eeskirjaga, Tallinna haljastute hoolduse nõuetega, Puu raieks ja hoolduslõikuseks loa andmise tingimuste ja korraga ning teiste õigusaktidega.
[RT IV, 10.06.2014, 16 - jõust. 01.07.2014]
§ 2. Mõisted:
(1) Omanikuna heakorra nõuete täitmisel on võrdsustatud tema poolt volitatud valdaja, haldaja või kasutaja.
(2) Kinnistu mõistega on heakorra nõuete täitmisel võrdsustatud mõisted: maa-ala, territoorium, krunt, maaüksus, katastriüksus ja maatüki olulised osad.
(3) Avaliku supelranna ja supluskoha määravad kindlaks ja tähistavad linnaosade valitsused.
(4) Puhastusala on kõnnitee, mis asub teega külgneva kinnistu ja sõidutee vahel.
(Tvk m 17.11.2011 nr 37, jõustumine 25.11.2011)
(5) Kõnnitee on jalakäija liiklemiseks ettenähtud teeosa või sama otstarbega omaette tee.
(6) Eraldiseisev trammitee on trammitee, mis asub sõiduteest eraldi ja kus teiste sõidukite liiklemine ei ole võimalik.
(7) Heakorratööd on tolmu, liiva, jäätmete, talihoolduse käigus libedusetõrjeks kasutatud puistematerjali jääkide, lume ja jää koristamine ning libedusetõrje tegemine, muru ja rohu niitmine ning mahalangenud puulehtede vms koristamine.
(Tvk m 16.06.2011 nr 25, jõustumine 01.07.2011)
(8) Rasked ilmaolud on ilmastikutingimustest tulenev teeolude oluline halvenemine.
(9) Romusõiduk on sõiduk, millel puuduvad selle mehaanilised osad või kereosad või autoklaasid või rattad ja mis oma välimusega riivab linna esteetilist väljanägemist või rikub linna puhtust ja heakorda.
(10) Illegaalne grafiti on omaniku loata hoone seinale, müürile, piirdeaiale, pingile, kõnniteele, ühissõiduki peatuse ootekojale, kommunikatsiooni ehitisele ning ühistranspordisõidukitele vms kantud kritseldused ja joonised.
(11) Teemaa on tee ja seda teenindavate rajatiste maa-ala.
[RT IV, 27.04.2018, 8 - jõust. 01.01.2019]
LINNA AMETIASUTUSTE KOHUSTUSED HEAKORRA TAGAMISEKS
§ 3. Linna ametiasutuste kohustused heakorra tagamisel
(1) Heakorraalast tööd Tallinnas korraldavad Tallinna Keskkonnaamet (edaspidi keskkonnaamet), Tallinna Kommunaalamet (edaspidi kommunaalamet), Tallinna Transpordiamet (edaspidi transpordiamet) ja linnaosade valitsused vastavalt oma pädevusele.
(Tvk m 22.03.2007 nr 9 jõust. 02.04.2007)
(2) Keskkonnaamet korraldab ja koordineerib linna haljastus- ja heakorratöid, kalmistute, linnametsade, laste mänguväljakute, koerte jalutusplatside ja ujumiskohtade hooldust ning menetleb raie- ja hoolduslõikuslube lähtuvalt linna haljastuse säästva arengu põhimõtetest.
(3) Kommunaalamet korraldab:
1) heakorratööde tegemist põhitänavatel, käigutunnelites, sildadel, viaduktidel, parklates, sõiduteega külgnevatel ja sellega ühel tasapinnal asuvatel trammiteedel, jalgrattateedel ning teemaal asuvatel haljasaladel (kui teemaa piir on määramata, siis kaks meetrit teerajatise piirist) vastavalt Tallinna õigusaktidega kehtestatud jaotusele;
2) heakorratööde teostamist ühissõidukite peatustes koos jäätmemahutite paigaldamisega;
3) linna avalike tualettide haldamist;
4) purskkaevude hooldamist, kui linna õigusaktidega ei ole määratud teisiti;
5) magistraalteede äärse linnamööbli paigaldamist ja hooldamist.
(31) Transpordiamet korraldab ühissõidukite peatustesse ootekodade (sealhulgas istepinkide) paigaldamist, nende hooldust ja remonti.
(4) Linnaosade valitsused korraldavad:
1) linnaosa tänavatel tänava alguses, lõpus ja ristmikel tänavanimega siltide või viitade paigaldamist, mis vastab linnas kasutatavale ühtsele kujundussüsteemile;
2) avalikus rannas heakorra ja vajaliku rannainventari olemasolu suveperioodil;
3) linna reservmaa ja sellega külgneva avaliku maaüksuse korrashoiu;
4) heakorratööde tegemise linnale kuuluvatel laste mänguväljakutel, parkides, haljasaladel ning nendega külgnevatel kõnniteedel, kui Tallinna õigusaktidega ei ole sätestatud teisiti;
41) heakorratööde tegemise linnaosa valitsuse haldusterritooriumil asuvatel kõrvaltänavatel, kvartalisisestel tänavatel ja parklates ning teemaal asuvatel haljasaladel vastavalt Tallinna õigusaktidega kehtestatud jaotusele;
5) avalikku parki, haljasalale, randa vajalikul hulgal jäätmemahutite paigaldamise ja nende regulaarse tühjendamise.
AVALIKU KOHA HEAKORD
§ 4. Avaliku koha heakorra nõuded
(1) Puhastusalal tuleb heakorratööde tegemine lõpetada hommikul kella 7.00-ks (v.a rasked ilmaolud). Vajadusel tuleb puhastusala puhastada ka päeva jooksul, et tagada puhastusalal heakord.
(2) Ühissõiduki peatuse ooteala või -platvorm, tähistatud jalakäijate ülekäigurada ja -koht ning rajatise välistrepp peab olema puhastatud ning seal tuleb vältida libeduse teket. Ühissõiduki peatused peavad olema varustatud vajaliku hulga istepinkide ja prügiurnidega, mille olemasolu ja korrashoiu tagab peatuse hooldaja
(3) Avalikku kohta tohib lillevaasi, prügiurni, pinki, vitriini ja muid teisaldatavaid väikevorme ning soojakut paigaldada linnaosa valitsuse loal. Teemaal ja tee kaitsevööndis on eelnimetatud objektide paigaldamiseks vaja kommunaalameti ja transpordiameti kooskõlastust. Tallinna vanalinna muinsuskaitsealal, kinnismälestisel, kinnismälestise kaitsevööndis ja miljööväärtuslikul hoonestusalal on eelnimetatud objektide paigaldamiseks vaja Tallinna Linnaplaneerimise Ameti (edaspidi linnaplaneerimise amet) kooskõlastust. Nende korrashoid ja hooldus on omaniku kohustus.
(4) Veose vedaja peab kinnitama ja katma veose nii, et see väldiks materjalide ja tolmu sattumist tänavale. Vedaja peab vältima veose jääkide sattumist tänavale ning koristama peale- ja mahalaadimisel või sõidu ajal mahapudenenud esemed, materjalid vms.
(5) Avaliku laste mänguväljaku omanik või haldaja on kohustatud tagama liivakastis liiva väljavahetamise vähemalt üks kord aastas ja mänguvahendite ning väikevormide hooldamise ning remondi. Mänguväljaku kasutajatele potentsiaalselt ohtlikud mänguvahendid ja väikevormid tuleb viivitamatult demonteerida või muul viisil ohutus tagada.
(6) Avaliku ürituse või avaliku koosoleku korraldajal tuleb ürituse toimumise kohta paigaldada vajalikul hulgal välikäimlaid ja jäätmemahuteid, vältida nende ületäitumist ürituse ajal ning heakorrastada maa-ala, millel üritus läbi viidi, ja selle ümbrus kaheksa tunni jooksul pärast ürituse lõppemist või avaliku ürituse loas määratud tähtajaks.
KINNISTU HEAKORD
§ 5. Kinnistu ja ehitise omaniku kohustused heakorra tagamisel
1) hoidma korras oma kinnistu ja kinnistu piirdeaia, kinnistu piirides asuvad mängu- ja spordiväljakud, pesukuivatuskohad, vaibakloppimispuud jmt rajatised, rakendama meetmeid talle kuuluva kinnistu reostamise ja risustamise vältimiseks ning vältima kinnistult pori ja prahi ning tolmu kandumist sõidu- ja kõnniteele;
2) hoidma korras hoone fassaadi ja selle elemendid, st fassaadielemendid peavad olema terved, nõuete- ja projektikohaselt värvitud ning vastama kinnitatud ehitusprojektile. Hoone fassaadile ei ole lubatud paigaldada elemente või tehnilisi seadmeid, mis ei vasta kinnitatud ehitusprojektile;
21) kõrvaldama ehitiste seintelt või piiretelt omavoliliselt paigaldatud kuulutused, teated ja reklaami ning kirjutised, kritseldused, grafiti jms;
3) teostama heakorratöid kinnistuga või ehitisega külgneval puhastusalal;
4) puhastama maa-aluse tehnovõrgu kaevu luugi ja resti ning sademeveeneelu, kui eelnimetatu jääb tema puhastusalale või kinnistu piiresse;
5) tegema umbrohutõrjet, niitma üle 15 cm kõrguse muru ja rohu, v.a loodusliku alusmetsa alt, pügama heki ning korraldama selliste põõsa- ja puuokste kärpimist, mis kasvavad väljapoole kinnistu piire ja varjavad liikluskorraldusvahendit või takistavad jalakäijate või sõidukite liiklust;
6) tagama vastavalt hoonete ja korterite numeratsioonile linnavalitsuse kehtestatud korras õige numbrimärgi olemasolu hoonel või kinnistule sissepääsul ja selle nähtavuse avalikult teelt ka pimedal ajal;
7) tagama heitvee ja fekaalide kogumismahuti korrasoleku, veepidavuse, hermeetilise sulgumise, õigeaegse tühjendamise ja ümbruse hooldamise;
8) omama heitvee äravedu ja kogumismahuti tühjendamist (purgimist) tõendavat dokumentatsiooni;
9) kõrvaldama ehitiselt lume, jääpurikad, varisemisohtlikud kivid, plaadid jms ning tagama ohu korral ja ohu kõrvaldamise tööde ajal tänaval ja kõnniteel ohutu liiklemise, piirates ohuala ajutise piirdeaiaga ning paigaldades nähtavale kohale infotahvli, millele on märgitud ohu liik, ohu likvideerimise eest vastutava isiku nimi ja telefon, töö algus- ja lõpptähtaeg. Piirdeaed paigaldatakse viisil, mis tagab selle püsivuse. Piirdeaia ja infotahvli paigaldamine ei vabasta käesolevas sättes nimetatud ohu kõrvaldamise kohustusest. Ohu kõrvaldamise töö tehakse avariitööna, teatades sellest linna infotelefonile 1345. Pärast töö lõpetamist peab heakorrastama ümbruse.
10) tagama akende ja keldri valgusšahtide puhtuse ning puhastustööde ajal tänaval ohutu liiklemise, piirates tööde teostamise koha ajutise piirdeaiaga. Piirdeaed paigaldatakse viisil, mis tagab selle püsivuse;
11) kasutusel mitteoleva ehitise omanik on kohustatud tagama ehitise ja sinna juurde kuuluva krundi heakorra ning vältima hoone varisemisohtlikkust, sulgema sissepääsud hoonesse ja krundile;
12) Tallinna vanalinna muinsuskaitsealale ning kinnismälestisele võib tehnilise seadme (kliimaseade, turvakaamera, antenn, valjuhääldi vms) paigaldada ainult linnaplaneerimise ameti kooskõlastuse alusel.
13) vältima kinnistult, sealhulgas kinnistult, millel osutatakse tasulist parkimisteenust, pori ja prahi kandumist kõnni- ja sõiduteele ning naaberkinnistule.
(2) Kinnistu reostamisel või risustamisel on reostaja või risustaja kohustatud selle puhastama. Kui reostajat või risustajat ei ole võimalik kindlaks teha, peab ala korrastama selle omanik.
(3) Puu, v.a eraomandis oleval kinnistul kasvava viljapuu, raieks ja hoolduslõikuseks tuleb taotleda luba Tallinna Linnavolikogu kehtestatud korras.
ETTEVÕTJATE JA ASUTUSTE KOHUSTUSED HEAKORRA TAGAMISEL
§ 6. Müügikoha omaniku kohustused heakorra tagamisel
Müügikoha omanik on kohustatud:
1) tagama müügikoha ümbruse puhtuse (raadiusega kuni 6 m ning teeäärsel rajatisel kuni sõidutee ääreni) ja teostama sellel alal heakorratöid;
2) paigaldama müügikoha teenindamiseks vajalikud jäätmemahutid, sh toitlustusettevõtte sissepääsu kõrvale prügikasti sigaretiotsade kogumiseks, ning tagama nende regulaarse tühjendamise ja hoolduse, et vältida ületäitumist.
§ 7. Ehitus- ja remonditöö tegija kohustused heakorra tagamisel
(1) Ehitus- ja remonditöö tegija on kohustatud:
1) tagama heakorratööde tegemise puhastusalal;
2) vältima objektilt pori ja prahi ning tolmu kandmist sõidu-ja kõnniteele ning naaberkinnistule, kattes selleks objekti tööpinna kattega alates tellingute paigaldamisest ning rajades veoste vedamise alale kõvakattega sõidupinna. Kindlustada ehitusobjekti territooriumilt väljuvate sõidukite rehvide puhtuse nende pesemise teel;
3) hoidma korras ja puhastama objekti juurdepääsutee. Ehitusmaterjali mahalaadimine ja ladustamine avalikule territooriumile on lubatud erandkorras linnaosa valitsuse loa alusel;
4) alates ehitus-, remondi- või kaevetööde alustamisest piirama ehitusplatsi piirdeaiaga ning hoidma selle korras. Piirdeaed paigaldatakse viisil, mis tagab selle püsivuse;
5) pärast töö lõpetamist ja enne objekti ekspluatatsiooni andmist heakorrastama selle ümbruse ja tööde käigus rikutud haljastuse objekti lähiümbruses ning vedama ära ehitusjäätmed.
(2) [Kehtetu - RT IV, 27.04.2018, 8 - jõust. 01.01.2019]
(3) [Kehtetu - RT IV, 27.04.2018, 8 - jõust. 01.01.2019]
§ 8. Tehnovõrgu omaniku kohustused heakorra tagamisel
2) hoidma tehnovõrgu seisundis, mis tagab liiklusohutuse ja teekatte korrasoleku tehnovõrgu kohal, kusjuures kaevupea peab olema teekattega ühes tasapinnas.
§ 9. Trammiveondusega tegeleva ettevõtja kohustused heakorra tagamisel
Trammiveondusega tegelev ettevõtja on kohustatud korras hoidma ja teostama heakorratöid tema omandis olevatel eraldiseisvatel trammiteedel.
VÄLIREKLAAMI JA TEABE NING VÄLIREKLAAMI- VÕI TEABEKANDJA PAIGALDAMISEGA SEOTUD KOHUSTUSED HEAKORRA TAGAMISEL
§ 10. Välireklaami ja teabe ning välireklaami- või teabekandja paigaldaja kohustused
[Kehtetu - RT IV, 27.04.2018, 8 - jõust. 01.01.2019]
§ 11. Kinnistu ja ehitise kui vallasasja omaniku õigused
§ 12. Välireklaami- või teabekandja omaniku kohustused
HEAKORRANÕUDED LINNAS ELAVALE, VIIBIVALE VÕI TEGUTSEVALE ISIKULE
§ 13. Heakorra nõuete täitmist tagavad keelud
Heakorra nõuete tagamiseks on keelatud:
1) risustada ja reostada territooriumi ja ehitisi, sealhulgas avalikus kohas maha sülitada, urineerida ja roojata, visata maha prügi, sh sigaretiotsi ja päevalilleseemneid, määrida hoonete seinu, müüre, piirdeaedu, pinke, kõnniteid, ootekodasid, hauatähiseid, mälestusmärke, valgustus- ja tänavaposte, ühissõidukeid vms, neile kritseldada või joonistada või kahjustada neid muul viisil;
2) kahjustada, rikkuda, määrida või lõhkuda kalmistu- või pargiinventari või muud avalikku kohta paigaldatud inventari (jäätmemahutid, lillevaasid, pingid, valgustid, ootekojad vms) ja rajatisi, sh ruladega või jalgratastega sõitmisel;
3) kahjustada haljasala, hauaplatsi, murukamarat ja lilli, vigastada, kahjustada, omavoliliselt raiuda või hävitada puid ja põõsaid. Puude, mille rinnasläbimõõt on suurem kui 8 cm ümberistutamine (v.a eraomandis oleval kinnistul kasvavaid viljapuid ja põõsaid) on lubatud üksnes keskkonnaameti kooskõlastusel;
4) rajada haljastust, istutada puid ja põõsaid avalikul maa-alal ilma kinnistu omaniku ja linnaosa valitsuse kooskõlastuseta;
5) (Kehtetu - Tvk m 16.06.2011 nr 25, jõustumine 01.07.2011)
6) parkida romusõidukit avalikul teel või muul avalikul alal või kinnistu tänavaäärses õue osas. Sellise sõiduki parkimiseks korterelamu maal peab olema maavaldaja luba;
7) pesta ennast, sõidukit, pesu või muid esemeid Tallinna siseveekogudes, meres, purskkaevus, basseinis jm selleks mitteettenähtud kohas või reostada neid muul moel;
8) ujuda ja supelda selleks mitteettenähtud kohas või kasutada veekogus suplemisel vahendit, mis ei ole selleks ettenähtud ujumis- või suplemiskoha omaniku loata;
9) püüda linnas paiknevast veekogust loata kala ning jahtida või püüda linde;
10) põletada jäätmeid (prügi) ning aia- ja haljastujäätmeid, välja arvatud oksad; avalikus kohas on lubatud lõket teha ja grillida ainult linna rajatud ja märgistatud lõkkeplatsil, mujal avalikus kohas on selleks vaja keskkonnaameti eelnevat luba;
11) lasta olme- või heitvett sademetevee kraavi või -kanalisatsiooni, reostada või risustada neid muul viisil. Sademetevee kraavi kinniajamine, paigutamine/sulgemine torusse ilma kommunaalameti kooskõlastuseta on keelatud;
12) kasutada tuhka või kloriide lume- ja libedustõrjeks kõnni- või pargiteel. Libeduse tõrjeks kasutatava puistematerjali tera läbimõõt peab olema 2-6 mm;
13) paigutada lund sõiduteele, kuhjata lund trammiteele lähemale kui ühe meetri kaugusele trammirööpast. Ehitise katuselt mahalangenud või koristustööde käigus mahaaetud lund ei ole lubatud jätta kõnniteele ja sõiduteele. Pärast lume mahalangemist või mahaajamist tuleb lumi ära vedada või paigutada kinnistule, mille oluliseks osaks ehitis on.
14) sõiduteedel hooldustööde teostamise käigus paigutada lund ja jääd kõnniteele. Lund võib paigutada kõnniteele juhul kui jalakäijatele ja jalgratturitele jääb vähemalt 1,1 m käiguruumi;
141) paigutada lund ühissõidukite peatusesse kogu tema pikkuses ning ühissõidukite peatusesse viivatele kõnniteedele;
15) kuhjata kloriidisegust puistematerjali või lund puude ümber või tänavaga külgnevale haljasalale, paigutada kloriidisegust puistematerjali, lund või muud prahti linnametsa, haljasalale või mujale selleks mitte ettenähtud kohta;
16) (Kehtetu - Tvk m 16.06.2011 nr 25, jõustumine 01.07.2011)
17) kuivatada pesu avalikul maa-alal selleks mitteettenähtud kohas;
18) kloppida riiet ja vaipa korterelamu rõdul, aknal ja uksel, asetada akna välisküljele sinna mitte sobivaid esemeid ning toiduaineid, kuivatada pesu rõdu või lodža piirdest kõrgemal;
19) hoida kütte-, ehitus- või muud materjali tänavaäärses õue osas piirdeaiast või hekist kõrgemal või ladustada ja hoida neid väljaspool kinnistu piiri. Erandkorras on lubatud tahke kütuse, ehitusmaterjali jmt mahalaadimine avalikule territooriumile tingimusel, et eelpool nimetatu teisaldatakse ja territoorium heakorrastatakse 24 tunni jooksul;
20) koguda ja kuhjata ehitusmaterjali avalikku kohta linnaosa valitsuse nõusolekuta;
21) omavoliliselt välja panna teadet või kuulutust selleks mitte ettenähtud avalikku kohta;
22) illegaalse grafiti tegemine;
23) (Kehtetu - Tvk m 16.06.2011 nr 25, jõustumine 01.07.2011)
24) loomveokite liiklemine Kadrioru pargi ja teiste parkide, terviseradade ja avalike supelrandade ja supluskohtade territooriumil (v.a linnaosa valitsuse väljastatava eriloa alusel kultuuriürituste jms raames).
§ 14. Heakorra eeskirja rikkumine
Heakorra eeskirja rikkumise eest karistatakse Kohaliku omavalitsuse korralduse seaduse § 66² alusel.
§ 15. Väärtegude menetlejad
Paragrahvis 14 nimetatud alusel toimepandud väärteo kohtuvälised menetlejad on Kohaliku omavalitsuse korralduse seaduse § 664 lõikes 2 nimetatud isikud.
§ 16. Omavoliliselt paigaldatud välireklaami või teabe kõrvaldamine
§ 17. Vaidlused välireklaami- ja teabekandjate suhtes
§ 18. Järelevalve
Järelevalvet eeskirja täitmise üle teostavad Tallinna linna ametiasutused vastavalt oma pädevusele.
§ 19. Õigusaktide kehtetuks tunnistamine
§ 20. Õigusaktide kehtestamine
(1) Määrus jõustub 1. septembril 2006.
(2) Määruse § 3 lg 3 ettenähtud Kommunaalameti kohustus teostada heakorratöid trammipeatuste ootekodades ja -platvormidel ning sõiduteega külgnevatel ja ühel tasapinnal asuvatel trammiteedel jõustub 1. jaanuaril 2007.

References: § 22
 § 36
 § 97

§ 1

§ 2

§ 3

§ 4

§ 5

§ 6

§ 7

§ 8

§ 9

§ 10

§ 11

§ 12

§ 13

§ 14
 § 66

§ 15
 § 664

§ 16

§ 17

§ 18

§ 19

§ 20
 § 3